Loosung veebruar 2019
Kalender veebruar
VEEBRUAR KUU LOOSUNG: Minu arvates ei vääri nüüdse ajastu kannatused mainimist tulevase kirkuse kõrval, mida meile ilmutatakse. Rm 8,18
1. Reede Issand, võta kuulda mu sõnu, pane tähele mu ohkamist! Kuule mu appihüüdu, sest sinu poole ma palvetan! Ps 5,2–3 Ma usun, aita mind mu uskmatuses! Mk 9,24 Jumalat otsides tuleb otsimist tõsiselt võtta, kindla eesmärgi ning lootusega Teda leida. Selleks et paluda Tema juhtimist, mitte niisama uudishimu rahuldamiseks. Aarand Roos Kl 1,24–29; Rm 5,1–11
2. Laupäev Sina muutsid mu kaebuse mulle ringtantsuks; sa vallandasid kotiriide mu seljast ja panid rõõmu mulle vööks. Ps 30,12 Üks nende seast, nähes enese terveks saanud olevat, läks tagasi ja andis Jumalale suure häälega au. Lk 17,15 Me laulame Sulle kiitust, Sina juhid maailma käiku oma headuses ja kõiki olendeid halastuses. Sina, Jumal, ei maga ega laiskle. Vastupidi, Sa äratad magajad. Sa kingid elu surma palge ees ja ravid haigeid. Sa avad pimedate silmad ja teed küüraka terveks. Ainult Sulle kuulub minu tänu. Juudi liturgia Ilm 15,1–4; Rm 5,12–21
VIIMANE PÜHAPÄEV PÄRAST KOLMEKUNINGAPÄEVA Tulge ja vaadake Jumala tegusid, kes on kardetav oma tegemistes inimlaste juures. Ps 66,5 2Kr 4,6-10; Mt 17,1-9; Ps 82 Jutlus: 2Ms 3,1–8a(8b.9)10(11–12)13–14(15)
3. Pühapäev Vaata, päevad tulevad, ütleb Issand, mil ma teen Iisraeli sooga ja Juuda sooga uue lepingu. Jr 31,31 Teie olete tulnud uue lepingu vahemehe Jeesuse juurde. Hb 12,22.24 Mu Päästja võidu saanud on põrgu üle nüüd, mind patust lunastanud ja kandnud minu süüd. Kõik viha lepitanud ja võla kustutanud on minu Issand väes. KLPR 110:1. Friedrich Adolf Lampe
4. Esmaspäev Issanda Seadus on laitmatu, see kosutab hinge. Ps 19,8 Kristuses peituvad kõik tarkuse ja tunnetuse aarded. Kl 2,3 Ja oma taevavaraga Sa minu südant rikasta! Nõu, tarkust, väge rohkesti Sa jaga mulle heldesti! KLPR 65:4. Heinrich Georg Neuss Mt 21,18–22
5. Teisipäev Issand on kindlaks varjupaigaks rõhutuile, varjupaigaks häda ajal. Ps 9,10 Kas siis Jumal ei peaks muretsema õigust oma äravalituile, kes tema poole kisendavad päevad ja ööd, kas ta peaks viivitama neid aidates? Lk 18,7 Iga päev toob oma õnnistuse. Peaasi: jääda avatuks Jumala tahtele. Fanny de Sivers Mt 8,28–34
6. Kolmapäev Maa, maa, maa, kuule Issanda sõna! Jr 22,29 Niisiis, ärgem magagem nagu teised, vaid olgem ärkvel ja kained. 1Ts 5,6 Mu süda, ärka üles ja kiida Loojat lauldes. Kes kõik head meile annab ja muret ikka kannab. KLPR 398:1. Paul Gerhardt Ho 2,20–25; Rm 7,1–6
7. Neljapäev Õige on otsekui puu, mis on istutatud veeojade äärde, mis vilja annab omal ajal ja mille lehed ei närtsi. Ps 1,3 Selles on minu Isa kirgastatud, et te kannate palju vilja ja saate minu jüngriteks. Jh 15,8 Jeesus ütleb, et see, kes on valmis oma elu muutma, millestki loobuma, oma mõtteviisi revideerima, ei jää vaesemaks, vaid võidab rohkem, kui võib arvata. Joosep Tammo Na 1,2–6; Rm 7,7–13
8. Reede Issand, anna siis andeks selle rahva patt oma suure helduse pärast. 4Ms 14,19 Anna meile andeks meie võlad, nagu meiegi andeks anname oma võlglastele. Mt 6,12 Üksainus kord viib tee sind elust läbi, ehk homme juba langeb muldne rüü. Siis käitu nii, et sind ei kataks häbi, et Talle veres kustuks kõik su süü. Milla Krimm Kl 2,8–15; Rm 7,14–25
9. Laupäev Sa annad mulle oma päästekilbi, su parem käsi toetab mind. Ps 18,36 Saage vägevaks Issandas ja tema tugevuse jõus. Ef 6,10 See ei ole inimese jõud või voorus, vaid Kristuse arm, mis suudab nõdras ja murduvas ihus nii palju korda saata, et inimene seda, mida ta oma loomu poolest kardab ja mille eest ta põgeneb, ometigi tulise vaimu usinusega haarab ja teostab. Thomas Kempisest Js 51,1–6; Rm 8,1–17
4. PÜHAPÄEV ENNE PAASTUAEGA Sinu kohal koidab Issand ja sinu kohal nähakse tema auhiilgust. Js 60,2 2Kr 1,8-11; Mk 4,35-41; Ps 63 Jutlus: Mk 4,35–41
10. Pühapäev Tõtta mulle appi, Issand, sa mu pääste! Ps 38,23 Jeesus oli paadi päras istepadjal magamas, ja nad äratasid ta üles ja ütlesid talle: "Õpetaja, kas sa ei hooli sellest, et me hukkume?" Mk 4,38 Midagi ei tule ilma pingutamata. Jumal on alati ligi ja valmis aitama, kuid Ta aitab ainult neid otsijaid, kes, olles pannud kõik oma jõu proovile, hüüavad lõpuks kogu oma südamest: "Issand, aita meid!" Püha Feofan Sulgunu
11. Esmaspäev Rõõmu on rohkesti su palge ees, meeldivaid asju on su paremas käes alatiseks. Ps 16,11 Vaimu vili on armastus, rõõm, rahu, pikk meel, lahkus, headus, ustavus, tasadus, enesevalitsus. Gl 5,22–23 Jeesus elab, Jeesus elab, surm on surmatud! Laul las kõlab, laul las kõlab hõisaku kõik suud: Jeesus saanud Kuningaks, kõiges kõige käskijaks! Rõõmustage, rõõmustage, kes Ta alamaks! KLPR 119:2. Andres Põder 2Kr 3,(9–11)12–18; Rm 8,18–25
12. Teisipäev Issandal, meie Jumalal, on halastus ja andeksand. Tn 9,9 Olge armulised, nagu teie Isa on armuline. Lk 6,36 Uhkuse vili on olla range kohtunik teiste nõtrustele. Õigeusu kirikust Jh 1,43–51; Rm 8,26–30
13. Kolmapäev Sina, Issand, oled meie isa, muistsest ajast on su nimi Meie Lunastaja. Js 63,16 Jeesus ütleb: "Teie palvetage siis nõnda: Meie Isa, kes sa oled taevas! Pühitsetud olgu sinu nimi." Mt 6,9 Ma tean, kes saatjaks mul, kes armukätel kannab, kes õhtul, hommikul head nõu ja abi annab. Ma usun: Isa arm on kõigil ligidal, ka nõdremgi kui põrm on armas Jumalal. KLPR 280:1. Joosep Liiv Jh 3,31–36; Rm 8,31–39
14. Neljapäev Tuletage meelde endisi asju muistsest ajast, sest mina olen Jumal ja kedagi teist ei ole, mina olen Jumal ja ükski ei ole minu sarnane. Js 46,9 Vaadakem üles Jeesusele, usu alustajale ja täidesaatjale. Hb 12,2 Sina lasksid alandada, pilgata end otsata, pähe haavad pigistada kibuvitsakrooniga, et mind võiksid rõõmustada, elukrooni mulle anda. Tuhat korda tänan Sind, Jeesus, et Sa aitad mind! KLPR 70:4. Ernst Christoph Homburg Ilm 1,(1.2)3–8; Rm 9,1–5
15. Reede Ja ma annan teile uue südame ja panen teie sisse uue vaimu. Hs 36,26 Patust vabastatuna olete saanud õiguse teenriteks. Rm 6,18 Jumal usub meisse ja näeb meis oma lapsi, ja seepärast tohime ka meie uskuda Temasse. Toomas Paul 1Kr 2,6–10; Rm 9,6–13
16. Laupäev Kiitke Issandat, kõik paganad, ülistage teda, kõik rahvahõimud! Ps 117,1 Üks Jumal ja kõikide Isa, kes on kõikide üle ja kõikide läbi ja kõikide sees. Ef 4,6 Varjul oleva Jumala saladus on suur. Kuidas Teda leida? Pane tähele, enne kui sina nõnda suudad küsida, seisab Jumal sinu juures. Sina ei jaksa Teda näha ega Tema juurde minna. Sellepärast tuleb Jumal sinu juurde! Konrad Veem 4Ms 6,22–27; Rm 9,14–29
3. PÜHAPÄEV ENNE PAASTUAEGA (SEPTUAGESIMAE) Me ei heida oma anumisi su palge ette mitte oma õiguse pärast, vaid sinu suure halastuse pärast! Tn 9,18 Fl 2,12-13; Mt 20,1-16; Ps 60 Jutlus: Kg 7,15–18
17. Pühapäev Tänage, rahvad, meie Jumalat, kostku valjusti tema kiitus! Tema paneb elama meie hinge ega lase meie jalgu kõikuda. Ps 66,8–9 Et me oleksime tema kirkuse kiituseks, kõik, kes me varem oleme lootnud Kristusele. Ef 1,12 Tõelise jumalakiituse väljendiks on tänutunne, mis sugeneb Jumala poolt tehtud suurte asjade kogemusest meie elus. See puhastab meie hingest suurelisuse. Sellest omakorda lähtub ülistus Jumalale, aga ka tänu ligimestele – kõige hea eest! Arne Hiob
18. Esmaspäev Jumal valmistab küll valu, aga tema ka seob haavad, tema lööb, aga tema käed ka parandavad. Ii 5,18 Alanduge siis Jumala võimsa käe alla, et tema teid ülendaks õigel ajal; heitke kõik oma mure tema peale, sest tema peab hoolt teie eest! 1Pt 5,6–7 Issand Jumal, Isa, Sina oled minu Jumal! Sinu tarkus valitsegu mind, Sinu arm kandku mind, Sinu armastus rõõmustagu mind, Sinu tõde varjaku mind ja Sinu riik kaitsku mind. Caspar Neumann Lk 19,1–10
19. Teisipäev Mu hing on lõppemas, oodates su abi, ma loodan sinu sõna peale. Ps 119,81 Siis Jeesus ütles: "Kui te jääte minu sõnasse, siis te olete tõesti minu jüngrid." Jh 8,31 Kui Piiblit palvega lugeda, osutub ta alati tänapäevaseks. Ta ei ole ainult hulk kirjutisi kaugest minevikust, vaid sõnum, mis on adresseeritud minule siin ja praegu. Kallistos Ware 5Ms 7,6–12; Rm 10,5–13
20. Kolmapäev Ma laotan oma käed laiali sinu poole, mu hing himustab su järele nagu janunev maa. Ps 143,6 Jeesus ütleb: Tulge minu juurde kõik, kes olete vaevatud ja koormatud, ja mina annan teile hingamise. Mt 11,28 Jumal on end inimestele arusaadaval viisil ilmutanud. Sellest ilmutusest võib osa saada ainult usus. Ja iga inimene, olgu ta rikas või vaene, tark või lihtsameelne, nooruk või rauk, haige või terve, võib usus õppida Jumalat tundma. Selles avaldub Jumala õiglus. Konrad Veem Rm 4,1–8; Rm 10,14–21
21. Neljapäev Eksimused – kes neid märkab? Salajastest pattudest mõista mind vabaks! Ps 19,13 Jeesus ütleb: Kes minu juurde tuleb, seda ma ei lükka välja. Jh 6,37 Kui eluvool mind kannab Su juurest kaugele, mu Lunastaja, anna, et leian jälle tee, mil võin Su ligi tulla ja rahus viibida, et elumure alla hing ei saaks kaduda! KLPR 270:3. Alide Kolka 1Kr 3,(1–3)4–8; Rm 11,1–10
22. Reede Ükski maa elanik ei ütle: "Ma olen nõder". Rahvale, kes seal elab, antakse süü andeks. Js 33,24 Issanda Jeesuse Kristuse läbi me oleme usus saanud ligipääsu sellele armule, milles me seisame. Rm 5,1–2 Jumal, Sina oled meie elu alus. Ära arva seda meile süüks, et oleme elanud ilma Sinuta ja rajanud oma eluhoone liivale. Sina oled aga kalju, kuhu nüüd tahame rajada uut elu. Täida meie elu rõõmu ja rahuga usus, et elame abiks oma ligimesele ja auks Sulle, igavene, kõigeväeline Jumal! Jaak Taul Ml 3,13–18; Rm 11,11–24
23. Laupäev Vaata, päevad tulevad, ütleb Issand, mil kündja jõuab järele lõikajale ja viinamarjasõtkuja seemne külvajale; siis tilguvad mäed värsket veini ja kõik künkad sulavad. Siis ma pööran oma Iisraeli rahva vangipõlve, nad ehitavad üles hävitatud linnad ja elavad neis; nad istutavad viinamägesid ja joovad nende veini, nad rajavad rohuaedu ja söövad nende vilja. Am 9,13–14 Nägija Johannes kirjutab: Keset linna tänavat ja mõlemal pool jõge on elupuu, mis kannab vilja kaksteist korda, andes iga kuu oma vilja, ning puu lehed annavad tervist rahvastele. Ilm 22,2 Issand, Sinu on riik. Sina näitad minu hingele pildi oma tulevasest valitsemisest. Kord näitad Sa mulle vastuolude ja pisarate tähendust, mida olen siin ahistatud meelega otsinud. Jörg Zink 1Kr 1,26–31; Rm 11,25–36
2. PÜHAPÄEV ENNE PAASTUAEGA (SEXAGESIMAE) Täna, kui teie tema häält kuulete, ärge tehke oma südant kõvaks. Hb 3,15 Hb 4,12-13; Lk 8,4-8(9-15) Ps 61 Jutlus: Ap 16,9–15
24. Pühapäev Ma laulan Issanda heldusest igavesti, ma kuulutan oma suuga su ustavust põlvest põlve. Ps 89,2 Tema täiusest me kõik oleme saanud armu armu peale. Jh 1,16 Kristus kannab meid oma seljas Isa ette. Martin Luther
25. Esmaspäev Neil päevil ja sel ajal, ütleb Issand, otsitakse Iisraeli süüd, aga seda ei ole, ja Juuda patte, aga neid ei leita, sest ma annan neile andeks. Jr 50,20 Me ka kiitleme Jumalast meie Issanda Jeesuse Kristuse läbi, kelle kaudu me oleme nüüd saanud lepituse. Rm 5,11 Su armu imeline tee on see: et santi sõnnikult veel ära korjad, üht murtud riista tuled võtma üles. Tood tuki tulest välja, mis ju põles. Taas tohin vaikselt ülistada Sind: Sa siiski armastanud oled mind! Milla Krimm 5Ms 32,44–47; 1Sm 1,1–20
26. Teisipäev Võõras, kes asub teie juures, olgu teie keskel nagu päriselanik. 3Ms 19,34 Johannes kirjutab: Armas, sa oled ustav olnud selles, mida sa oled iganes teinud vendadele, koguni neile, kes on sulle võõrad. Nad on tunnistanud sinu armastusest siinse koguduse ees. Sa teed hästi, kui sa läkitad nad edasi väärikal viisil Jumala ees. 3Jh 5–6 Pole olemas üksildasemat inimest sellest, kes armastab ainult iseennast. Abraham ibn Esra Hs 33,30–33; 1Sm 1,21–28
27. Kolmapäev Ma otsin kadunut ja toon tagasi eksinu, ma seon haavatut ja kinnitan nõtra. Hs 34,16 Jeesus ütleb: Mis te arvate? Kui ühel inimesel juhtub olema sada lammast ja üks neist ära eksib, eks ta jäta need üheksakümmend üheksa mägedesse ja lähe otsima eksinut? Mt 18,12 Püha Jumal, kui palju inimesi on võõrad Sinu ukse taga! Nad ei ole Sind maa peal rännates tundma õppinud, aga Sina oled ka neile ütelnud: "Tulge tagasi, inimlapsed!" Sinu Poeg Jeesus Kristus otsib maailmas neid, kes on kadunud, Tema tunneb meid, kes oleme patused. Võta meid kord oma riiki vastu Jeesuse Kristuse pärast! Jaak Taul Lk 6,43–49
28. Neljapäev Kõik liha on nagu rohi ja kõik tema hiilgus nagu õieke väljal. Rohi kuivab ära, õieke närtsib, aga meie Jumala sõna püsib igavesti. Js 40,6.8 Taevas ja maa hävivad, aga minu sõnad ei hävi mitte. Mt 24,35 Jumala sõna ei ole magus ega targutav, vaid nagu tuli, mis kõrvetab ihu ja puhastab meie hinge, või nagu vasar, mis purustab meie südamekalju. Kuid ärgem unustagem: Jumal teeb seda armastusega, sest Ta ise on armastus! Kus kostavad ainult inimlikult teravaks ihutud sõnad, seal teevad need üksnes haiget. Kus kõlab aga Jumala sõna, seal kumab ka kõige karmimatest hoiatustest Tema armastus. Arne Hiob 1Ts 1,2–10; 1Sm 2,12–26
1. veebruar 3. nädala reede Hb 10:32-39; Ps 37:3-4,5-6,23-24,39-40; Mk 4:26-34 R: Õigete pääste tuleb Issanda käest.
2. veebruar ISSANDA TEMPLISSETOOMISE PÜHA (KÜÜNLAPÄEV) Ml 3:1-4; Ps 24:7-8,9-10; Hb 2:14-18; Lk 2:22-40 või Lk 2:22-32 R: Taevavägede Issand, Tema on aukuningas.
Ülemaailmne pühendunud elu päev
3. veebruar AASTARINGI 4. PÜHAPÄEV Jr 1:4-5,17-19; Ps 71:1-2,3-4a,5-6ab,15ab+17; 1Kr 13:4- 13; Lk 4:21-30 R: Mu suu jutustab sinu suurtest tegudest.
4. veebruar 4. nädala esmaspäev Hb 11:32-40; Ps 31:20,21,22,23,24; Mk 5:1-20 R: Olge kindlad, ja saagu tugevaks südamed teil kõigil, kes te ootate Issandat.
5. veebruar p. Agata, neitsi ja märter Hb 12:1-4; Ps 22:26b-27,28+30abcd,30e-32; Mk 5:21-43 R: Issandat kiidavad kõik, kes Teda otsivad.
6. veebruar p-d Paulus Miki ja kaaslased, märtrid Hb 12:4-7,11-15; Ps 103:1bc-2,13-14,17-18a; Mk 6:1-6 R: Issand on helde neile, kes Teda kardavad.
† isa Kazimierz Kański SJ (1970, Esna)
7. veebruar 4. nädala neljapäev Hb 12:18-19,21-24; Ps 48:2-3a,3bc-4,9,10-11; Mk 6:7-13 R: Me mõtiskleme Sinu heldusest Jumal, keset Sinu templit.
8. veebruar 4. nädala reede Hb 13:1-8; Ps 27:1bcde,3,5,8c-9abcd; Mk 6:14-29 R: Issand on mu valgus ja mu pääste. või p. Hieronymus Emiliani või p. Josephina Bakhita, neitsi
4. nädala reede R: Issand on mu karjane, mul pole millestki puudust. või Maarjalaupäev
10. veebruar AASTARINGI 5. PÜHAPÄEV Js 6:1-2ab,3-8; Ps 138:1bcd-2ab,2cd-3,4-5,7e-8;1Kr 15:1-11 või 1Kr 15:3-8,11; Lk 5:1-11 R: Inglite ees ma mängin Issandale.
11. veebruar 5. nädala esmaspäev 1Ms 1:1-19; Ps 104:1-2a,5-6,10+12,24+35c; Mk 6:53-56 R: Issand rõõmustab oma tegudest. või Lourdes’i maarjapäev
Ülemaailmne haigete päev
12. veebruar 5. nädala teisipäev 1Ms 1:20-2,4a; Ps 8:4-5,6-7,8-9; Mk 7:1-13 R: Issand, meie Jumal, kui auline on Sinu nimi kogu maailmas.
13. veebruar 5. nädala kolmapäev 1Ms 2:4b-9,15-17; Ps 104:1-2a,27-28,29cde-30; Mk 7:14-23 R: Kiida, mu hing, Issandat.
14. veebruar P-D KYRILLOS, MUNK JA METHODIUS, PIISKOP, EUROOPA KAITSEPÜHAKUD, KIRIKUPÜHA Ap 13:46-49; Ps 117:1,2ab; Lk 10:1-9 R: Minge kõike maailma, kuulutage evangeeliumi kogu loodule.
15. veebruar 5. nädala reede 1Ms 3:1-8; Ps 32:1bcd-2,5,6,7; Mk 7:31-37 R: Õnnis on see, kelle üleastumine on andeks antud.
16. veebruar 5. nädala laupäev 1Ms 3:9-24; Ps 90:2, 3-4, 5-6, 12-13; Mk 8:1-10 R: Issand, sina oled meile eluasemeks põlvest põlve. või Maarjalaupäev
17. veebruar AASTARINGI 6. PÜHAPÄEV Jr 17:5-8; Ps 112:1bc-2,3-4,9; 1Kr 15:12. 16-20; Lk 6:17-26 R: Õnnis on see, kes loodab Issanda peale.
18. veebruar 6. nädala esmaspäev 1Ms 4:1-15,25; Ps 50:1bcd+8,16bcd-17,20-21; Mk 8:11-13 R: Tooge Jumalale ohvriks tänu.
19. veebruar 6. nädala teisipäev 1Ms 6:5-8; 7:1-5,10; Ps 29:1bc-2,3ac-4,3b+9de-10; Mk 8:14-21 R: Issand õnnistab oma rahvast rahuga.
20. veebruar 6. nädala kolmapäev 1Ms 8:6-13,20-22; Ps 116:12-13,14-15,18-19ab; Mk 8:22-26 R: Jumal, Sinule ma ohverdan tänuohvreid.
21. veebruar 6. nädala neljapäev 1Ms 9:1-13; Ps 102:16-18,19-21,29+22-23; Mk 8:27-33 R: Issand vaatab taevast ilmamaad. või p. Petrus Damianus, piiskop ja Kiriku doktor
22. veebruar P. APOSTEL PEETRUSE PIISKOPIAUJÄRJE PÜHA 1Pt 5:1–4; Ps 23:2–3a,3b-4,5,6; Mt 16:13–19 R: Issand on mu karjane, mul pole millestki puudust.
† peapiiskop Eduard Profittlich SJ (1942, Kirov)
† isa Henri Alphonse Werling SJ (1961, Esna)
23. veebruar Smürna p. Polycarpus, piiskop ja märter Hb 11:1-7; Ps 145:2-3,4-5,10-11; Mk 9:2-13 R: Ma tänan Sinu nime, Issand, ikka ja igavesti.
24. veebruar AASTARINGI 7. PÜHAPÄEV 1Sm 26:2,7-9,12-13,22-23; Ps 103:1bc-2,3-4,8+10,12-13; 1Kr 15:45-49; Lk 6:27-38 R: Halastaja ja armuline on Issand.
25. veebruar 7. nädala esmaspäev Srk 1:1-10; Ps 93:1ab,1c-2,5; Mk 9:14-29 R: Issand on kuningas, riietunud ülevusse.
26. veebruar 7. nädala teisipäev Srk 2:1-13; Ps 37:3-4,18-19,27-28,39-40; Mk 9:30-37 R: Anna oma tee Issanda hooleks, küll Tema toimetab kõik hästi.
27. veebruar 7. nädala kolmapäev Srk 4:11-19; Ps 119:165,168,171,172,174,175; Mk 9:38-40 R: Sinu Seaduse armastajail on suur rahu.
28. veebruar 7. nädala neljapäev Srk 5:1-8; Ps 1:1-2,3,4+6; Mk 9:41-50 R: Õnnistatud on mees, kes loodab Issanda peale.
1. veebruar Ps 20:2-10;Lk 13:22-30;Js 45:20-23 või Tb 14:6-9a
2. veebruar Siimeon võttis lapse Jeesuse sülle, ülistas Jumalat ja ütles: „Issand, nüüd Sa lased oma sulasel lahkuda rahus oma ütlust mööda.“ Lk 2:28-29 või Kui aeg sai täis, läkitas Jumal oma Poja, kes sündis naisest, sündis Seaduse alla. Gl 4:4
Issanda templissetoomise püha ehk küünlapäev Kristus – Jumala kirkuse sära Tulge ja vaadake Jumala tegusid, kes on kardetav oma tegemistes inimlaste juures. Ps 66:5 KLPR 62 Ps 48:10-15;Js 52:8-10;2Kr 3:18-4:6;Lk 2:22-33 Armuline Jumal, halastaja Isa, täna toodi Sinu ainusündinud Poeg inimlapsena puhta ja püha ohvrina templisse Sinu ette. Puhasta meie mõistus ja meie süda, et ka meie võiksime saada elavaks, pühaks ja meelepäraseks ohvriks Sulle. Seda palume Jeesuse Kristuse, Sinu Poja, meie Issanda läbi.
Eberhard Gutsleff, Saaremaa superintendent, vennastekoguduse tegevuse edendaja, märter († 1749)
3. veebruar
4. pühapäev pärast ilmumispüha Loodusjõudude Issand Tulge ja vaadake Jumala tegusid, kes on kardetav oma tegemistes inimlaste juures. Ps 66:5 KLPR 336 Ps 107:1-2,23-31;Js 51:9-16;2Kr 1:8-11;Mt 8:23-37 Issand Jeesus Kristus, kelle sõna kuulevad tuul ja meri, me palume Sind: kinnita meid selle maailma tuultes ja tormides, et meie kartlik süda leiaks lohutust ja meie nõder usk saaks Sinu armu läbi tugevaks. Sinule olgu ülistus ja au nüüd ja igavesti.
Lisalugemine: Erl 3:10-24
Õhtul: Ps 100;Js 35:3-10
Ansgar, Hamburgi ja Breemeni piiskop, skandinaavlaste misjonär († 865) Js 52:7-10 Rm 10:11-15
4. veebruar Tulge ja vaadake Jumala tegusid, kes on kardetav oma tegemistes inimlaste juures. Ps 66:5 Ps 21:2-8,14;2Sm 22:1-7,16-17;Ii 9:1-13 või Srk 43:23-33
5. veebruar Tänage Issandat, sest Tema on hea, sest Tema heldus kestab igavesti! Nõnda öelgu Issanda lunastatud, keda Tema on lunastanud kitsikusest. Ps 107:1-2 Ps 107:1-3,10-22;Mt 8:28-34;Na 1:2-7 või Trk 13:1-9
6. veebruar Ps 149:1-5;Ii 26:5-14;Tn 6:7-12,15-17,20-24
7. veebruar Ülevam kui paljude vete kohin, ülevam kui mere lained on Issand ülal kõrgel. Ps 93:4 Ps 99;Ap 27:13-14(15-20)21-25;Ap 28:1-6
8. veebruar Ta muutis maru vaikseks ilmaks ja vete lained jäid vakka. Siis nad rõõmustasid, kui lained soiku jäid, ja Issand viis nad igatsetud sadamasse. Ps 107:29-30 Ps 20:2-10;Rm 8:35-39;Jn 1:1-16
9. veebruar Ps 110:1-4;Js 51:1-6;
10. veebruar
5. pühapäev pärast ilmumispüha Kahesugune külv Issand toob valguse ette pimedusse varjunud asjad ning teeb avalikuks inimsüdamete kavatsused. 1Kr 4:5b KLPR 159 Ps 37:1-9;Hs 33:10-16;Kl 3:12-17;Mt 13:24-30 Jumal, meie taevane Isa, me täname Sind, et Sa külvad head ja puhast sõnaseemet meie südamesse. Vala meie peale Püha Vaimu kui vihma, et Sinu seeme võiks idaneda, ja takista kurja vaenlast hea seemne hulka umbrohtu külvamast. Lase meid sõnades ja tegudes Sinule meelepärast vilja kanda Jeesuse Kristuse, Sinu Poja, meie Issanda läbi.
Lisalugemine: Trk 15:7-8
Õhtul: Ps 100;Jr 17:7-10
11. veebruar Ärge mõistke kohut enne õiget aega, enne kui tuleb Issand, kes toob valguse ette pimedusse varjunud asjad ning teeb avalikuks inimsüdamete kavatsused. 1Kr 4:5 Ps 21:2-8,14;Kg 9:1-12 või 1Mak 2:49-64;Mt 13:47-5
12. veebruar Ps 107:1-3,10-22;Kg 8:14-17 või Srk 42:15-26;2Pt 3:3-13
13. veebruar Ps 149:1-5;Rm 6:17-23;Lk 12:54-59
14. veebruar Issanda silmad näevad igale poole, Ta pilgud katsuvad läbi inimlapsi. Ps 11:4 Ps 99;Gl 6:7-9;Jl 2:21-27
Kyrillos, munk († 869), ja Methodios, piiskop († 885), slaavlaste misjonärid Ps 96:1–3,7–8a Mk 16:15–20
15. veebruar Ära ärritu kurjadest; ära kadesta neid, kes teevad ülekohut, sest need niidetakse peagi nagu hein ja nad närtsivad nagu haljas rohi! Ps 37:1-2 Ps 20:2-10;Jh 7:25-36;Hb 4:1,6-11
16. veebruar Anna oma tee Issanda hooleks ja looda Tema peale; küll Ta toimetab kõik hästi! Ps 37:5 Ps 110:1-4;Ilm 8:1-6; 11:15-18;
17. veebruar Jeesus ütles: "Nõnda saavad viimased esimesteks ja esimesed jäävad viimasteks." Mt 20:16
3. pühapäev enne paastuaega Septuagesima Teenimatu arm Me ei heida oma anumisi Su palge ette mitte oma õiguse pärast, vaid Sinu suure halastuse pärast! Tn 9:18 KLPR 267 Ps 18:2-7;Jr 9:22-23;1Kr 9:24-27;Mt 20:1-16 Issand Jumal, Sina kutsud meid oma viinamäele ega jäta kedagi jõude. Anna meile kõigile ülesanded Sinu riigis ja juhi meid oma tarkust mööda. Seda palume Jeesuse Kristuse, Sinu Poja, meie Issanda läbi.
Lisalugemine: Trk 10:10-14
Õhtul: Ps 105:1,7-22;2Kr 6:1-2
18. veebruar Mina loodan Sinu helduse peale, mu süda ilutseb Sinu päästest. Ps 13:6 Ps 31:20-25;Mn 7,14-15;5Ms 7:9-12
Martin Luther, kiriku õpetaja ja reformaator († 1546) Rm 1:16-17 Jh 15:1-11
19. veebruar Mina olen Issand, kes teeb head, õigust ja õiglust maal. Sest seesugused asjad on mu meele järgi, ütleb Issand. Jr 9:23 Ps 105:1,23-38;Ap 15:1-2a,7-11;1Sm 12:18-25 või Srk 47:2-13
Christian Agricola, Tallinna piiskop ja Haapsalu administraator († 1586), ja David Dubberch, Tallinna Toomkiriku ülempastor, piiskop Agricola abiline († 1603), kiriku reformijad ja kirikuelu edendajad
20. veebruar Eks te tea, et kes võidu jooksevad, need jooksevad küll kõik, kuigi auhinna saab ainult üks? Jookske nõnda, et teie selle saate! 1Kr 9:24 Ps 80:5-15a;Rm 5:12-21;Tn 9:8-19
21. veebruar Kui suur on Sinu headus, mille Sa oled tallele pannud neile, kes Sind kardavad, ja oled osutanud neile, kes Sinu juures pelgupaika otsivad inimlaste nähes. Ps 31:20 Ps 105:1,39-45;Ef 2:8-10;Ho 11:1-9
22. veebruar Sind ma armastan südamest, Issand, mu vägi! Ps 18:2 Ps 7:2-12,18;Jh 2:13-22;Tt 3:3-7
23. veebruar Issand on mu kalju, mu mäelinnus ja mu päästja; mu Jumal on mu kalju, kus ma pelgupaika otsin, mu kilp ja abisarv, mu kõrge varjupaik! Ps 18:3 Ps 87;Gl 2:16;
Õhtul: Ps 105:1,7-22;Jh 7:14-24
Polykarpos, Smyrna piiskop, märter († 155) Ilm 2:8-11
24. veebruar Seemned, mis on heas mullas, on need, kes sõna kuuldes seda kaunis ja heas südames säilitavad ja kannatlikkuses vilja kannavad. Lk 8:15
2. pühapäev enne paastuaega Sexagesima Jumala sõna külv Täna, kui teie Tema häält kuulete, ärge tehke oma südant kõvaks. Hb 3:15 KLPR 183 Ps 44:2-5;Js 55:6-11;Ap 16:9-15;Lk 8:4-15 Kõigeväeline Jumal, me täname Sind, et Sa külvad meisse oma sõna seemet. Aita meil oma Püha Vaimu läbi seda rõõmuga vastu võtta ning usu, lootuse ja armastuse vilja kanda. Jeesuse Kristuse, Sinu Poja, meie Issanda läbi.
Lisalugemine: Srk 27:4-8
Õhtul: Ps 105:1,7-22;Mt 13:10-17
Iseseisvuspäev 5Ms 8:10–18 (või Kg 9:13–18) Rm 13:1–10 (või Ap 17:24–30) Jh 8:31–36 (või Mt 20:25–28); Püha Jumal, kõigi rahvaste Issand, juhi meie rahvast oma Vaimuga, et me käiksime õiguses ja rahus. Lase meil saavutada õitsengut, mis on Sinule meelepärane. Aga üle kõige anna meile usku Sinusse, et kogu rahvas austaks Sinu nime ja me teeniksime üksteist Sinu armastuses. Seda palume Jeesuse Kristuse, Sinu Poja, meie Issanda läbi.
25. veebruar Virgu, Issand! Miks Sa magad? Ärka üles, ära tõuka meid ära jäädavalt! Tõuse meile appi ja lunasta meid oma helduse pärast! Ps 44:24,27 Ps 31:20-25;5Ms 32:44-47;Jh 5:39-47
26. veebruar Issand ütleb: "Nõnda on ka minu sõnaga, mis lähtub mu suust: see ei tule tagasi mu juurde tühjalt, vaid teeb, mis on mu meele järgi, ja saadab korda, milleks ma selle läkitasin." Js 55:11 Ps 105:1,23-38;2Ms 7:1-13;Hs 33:30-33
27. veebruar Otsige Issandat, kui Ta on leitav, hüüdke Teda, kui Ta on ligidal! Js 55:6 Ps 80:5-15a;Mk 6:1-6;Js 28:23-29
28. veebruar Jeesus ütles: "Sõnad, mis ma teile olen rääkinud, on vaim ja elu." Jh 6:63 Ps 105:1,39-45;Lk 6:43-49;1Ts 1:2-10
1. Reede 1Kn 19:1-8 Läbikatsumised eluteel
2. Laupäev Tartu rahulepingu 99. aastapäev zx, Issanda templissetoomise püha e küünlapäev 1Kn 19:9-18 Läbikatsumised eluteel
3. Pühapäev Ülemaailmne baptismi päev Lk 4:21-30; Jr 1:17-19; Ps 71:1-17; 1Kr 13:4-13 Koguduse ühiselu
4. Esmaspäev Ap 2:37-47 Koguduse ühiselu
5. Teisipäev Ap 4:23-37 Koguduse ühiselu
6. Kolmapäev Ap 11:19-30 Koguduse ühiselu
7. Neljapäev Ap 12:1-19 Koguduse ühiselu
8. Reede Vanematekogu koosolek, Vaimulike töötegijate päevad, 8.-9.02, Nuutsaku Rm 11:13-24 Koguduse ühiselu
9. Laupäev Ap 6:1-7 Koguduse ühiselu
10. Pühapäev Lk 5:1-11; Js 6:1-8; Ps 138:1-8; 1Kr 15:1-11 Koos Kristusega
Evangeeliumi Kristlaste Pärnu Saalemi Vabakogudus (110), Tallinna Mustamäe Kristlik Vabakogudus, Tartu International Fellowship
11. Esmaspäev 2Ts 1:1-12 Koos Kristusega
12. Teisipäev Tt 3:1-11 Koos Kristusega
13. Kolmapäev Rm 12:1-21 Koos Kristusega
14. Neljapäev Fm 1:1-20 Koos Kristusega
15. Reede 1Pt 2:1-10 Koos Kristusega
16. Laupäev 1Kr 13:1-13 Koos Kristusega
17. Pühapäev Lk 6:20-26; Jr 17:5-8; Ps 1:1-6; 1Kr 15:12-20 Valikuhetked elus
18. Esmaspäev Ap 21:1-14 Valikuhetked elus
19. Teisipäev 1Kn 22:1-23 Valikuhetked elus
20. Kolmapäev Lk 23:13-25 Valikuhetked elus
21. Neljapäev 1Kr 2:1-16 Valikuhetked elus
22. Reede Mt 19:16-30 Valikuhetked elus
23. Laupäev Na 2:1-13 Valikuhetked elus
24. Pühapäev "Eesti baptismi 135. aastapäev ISESEISVUSPÄEV; Eesti Vabariigi 101. aastapäev zx" Lk 6:27-38, 1Sm 26:7-23, Ps 103:1-13, 1Kr 15:45-49
Haapsalu Baptistikogudus (135)
25. Esmaspäev 1Kr 9:19-27 Hea sõnumi kuulutamine
26. Teisipäev 2Tm 4:1-8 Hea sõnumi kuulutamine
27. Kolmapäev Mk 6:7-13 Hea sõnumi kuulutamine
28. Neljapäev Sf 3:14-20 Hea sõnumi kuulutamine


text:
Lembit Uibo: Suhkrutrahvist | Välisministeeriumi blogi
detsember 10, 2009 by Välisministeerium | 0 comments
Eesti valitsus on otsustanud edasi kaevata oktoobri alguses tehtud Euroopa esimese astme kohtu otsuse nn “suhkrutrahvi” asjas. Miks siis? Nagu ajakirjandusest ikka aeg-ajalt kuuleb, siis on ju selle suhkruteemaga seoses tulnud ainult palju jama…
Siinkohal oleks paslik kõigepealt selle kohtuasja põhijooned välja tuua. Kõigepealt, vaidlus ei käi mitte kogu üleliigse suhkruvaru (91 000 tonni), vaid ainult selle osa üle, mis kodumajapidamistes hoiul (43 000 tonni). Kuigi aeg-ajalt kostub ka kriitikanooli sellel suunal, et kes seda moosikeetmise juttu ikka usub, siis näiteks hagi esitamise ajal oli Eestis 96% tarbitud moosidest ja 92% tarbitud kompottidest isevalmistatud. Kõiki neid moose ja kompotte ühendab aga toorainena kasutatav suhkur. Kui lisada siia suur suhkru ostupalavik tavatarbijate hulgas, mis suhkruhinna tõusu hirmus mõni kuu enne liitumist maad võttis, siis ei olegi vast väga imelik, et kodumajapidamised endale paraja koguse suhkrut varusid.
Vähetähtis ei ole siinkohal ka asjaolu, et umbes 90% Eesti suhkruimpordist tuli ju Euroopa Liidust ja seega oli Euroopa suhkrutootja juba oma kauba eest ka korralikult tasutud saanud. Eesti valitsus leidiski hagis, et sellistel asjaoludel kogutud kodumajapidamiste suhkrut ei peaks üleliigse laovaru hulka arvama. Muuseas tundub, et soodsat suhkrut on tavatarbija ka praegu valmis väga innukalt kokku ostma – nagu näitas hiljutine sooduskampaania ühes poes, kus esimese 20 minutiga osteti kokku neli tonni suhkrut.
Toonitasime hagis seda, et eelnevate liitumiste puhul ei ole kordagi kodumajapidamiste suhkrut hõlmatud, veelgi enam, näiteks 1995. ja 1986. aastal toimunud ühinemiste ajal arvestati ülemääraste varude hulka üksnes 3000 kg ületavad suhkrukogused. Muuhulgas olid hagis Eesti etteheidete hulgas ka see, et komisjoni rakendusmäärus ei näinud ette mittemingisugustki mehhanismi kodumajapidamiste varude arvestamiseks. Samuti ka see, et komisjon volitas sellise olulise otsuse tegemise, kas hõlmata kodumajapidamiste suhkur, volinik Boelile ega otsustanud vastavuses kollegiaalsuse põhimõttega selle üle kolleegiumina.
Oktoobri alguses tehtud esimese astme kohtu otsus ei ole meie hinnangul hästi põhjendatud ja sisaldab hulganisti vastuolusid. Kui alustada kollegiaalsuse põhimõttega, siis on kohus väga imelikult leidnud, et mingit kodumajapidamiste varude üle otsustamist volinikule ei delegeeritudki. Ja seda vaatamata asjaolule, et komisjoni koosoleku protokoll delegeerib selgesõnaliselt volinikku arvesse võtma „mahtu, millises ulatuses tuleks hõlmata kodumajapidamiste varud“. Selline tõendite valikuline arvestamine kvalifitseerub Eesti hinnangul aga tõendite moonutamisena.
Edasi on kohus sisuliselt kõik Eesti arvukatest argumentidest tagasi lükanud, lähtudes ainult ühest aspektist – vastavate ühinemisakti üleminekumeetmete ja rakendusmääruse eesmärgipärasest tõlgendusest. Kohus on nende eesmärgi sisustanud nõnda, et pärast liitumist ei tohiks ühenduse suhkruturul olla mitte kõige pisemaidki häireid. Kuivõrd Eesti kodumajapidamised tänu varutud suhkrule pärast ühinemist niipalju suhkrut ühenduse turult enam ei ostaks, siis leiab kohus, et see ohustab suhkruturu tasakaalu ning on vastuolus ühise suhkruturu eesmärkidega, eriti sellega, et tagada ühenduse suhkrutootjate töö ja elatustasemega seotud vajaliku tagatised.
Eesti ei ole veendunud, et vaidlusalusele regulatsioonile tuleks anda sellise ulatusega eesmärk. Kohtu tõlgendus ei ole veenev muuhulgas järgmistel alustel. Kõigepealt vaatab kohus sisuliselt mööda sellest, et täpselt samasuguse eesmärgiga meetmete puhul eelmiste ühinemiste ajal ei olnud alla 3000 kg koguste väljajätmine justkui mingikski ohuks. Teisalt saadab kohus ka ise segaseid signaale, väites, et selline kahjulik mõju suhkruturule peaks olema oluline. Kui aga silmas pidada seda, et aastal 2004/2005 pidi ühenduste sekkumisamet suhkruturu häirete tõttu kokku ostma 1 000 000 tonni suhkrut, siis näeb vägagi selgelt, et Eesti kodamajapidamiste valduses olev 43 000 tonni on selles kontekstis ikkagi väga väikene kogus, mille puhul mingist olulisest mõjust ühenduse suhkruturule kindlasti rääkida ei saa.
Pealegi läks kohus oma eesmärgipärase tõlgendusega nii kaugele, et leiutas riigile ka mehhanismi kodumajapidamistes hoitava varu kõrvaldamiseks. Sellise, mida kuskil ühinemisaktis ega ka rakendusmääruses kirjas ei olegi: nimelt oleks riik kohtu sõnul võinud kodumajapidamistes hoitava varu jagu suhkrut ise kokku osta ja siis selle turult kõrvaldada. Kuigi määrus nägi ette erinevad meetodid, mille abil ülemääraseid koguseid turult kõrvaldada, puudutasid need ainult ettevõtjaid ja nende valduses olevaid suhkrukoguseid. Leiame, et kohus on eksinud, kirjutades Eestile ette kohustuse, mida seadusandja ei pidanud vajalikuks kehtestada.
EL kohtu büroo direktor

matches: kohus kohus Kohus kohus kohus kohus kohus


Kassalise teenindamise eeskiri – Riigi Teataja
Kassalise teenindamise eeskiri - sisukord
§ 2 Määruse kohaldamine
2 Kassalise teenindamise korraldamine
§ 3 Kassalise teenindamise üldine korraldus
§ 4 Asutuste arvelduskontode kasutamise üldtingimused
§ 5 E-konto avamine, administreerimine ja sulgemine
§ 6 E-kontode liigid
§ 7 Sõnumipõhise andmevahetuse kasutamine
3 Laekumiste korraldamine ja maksete tegemine
1 Laekumiste korraldamine
§ 8 Laekumiste korraldamine e-riigikassas
§ 9 Selgitamata laekumised
§ 10 Enammakstud ja valesti laekunud summad
§ 11 Edasiantavate maksude edasiandmine
§ 12 Riigieelarve tulude laekumine
§ 13 Kohtutäiturite kogutavate riigi rahaliste sissenõuete riigieelarvesse laekumine
§ 14 Kulude vähendamine
2 Maksete tegemine
§ 15 Maksete korraldamine e-riigikassas
§ 16 Erisused maksete korraldamisel SAP-i kasutavatele riigiasutustele
§ 17 Maksete broneerimine
§ 18 Maksekorralduste liigid
§ 19 Selgitamata maksed
§ 20 Kohaliku omavalitsuse üksuste tasandusfondi ja toetusfondi maksete tegemine
§ 21 Maksekorralduse annulleerimine
§ 22 E-konto kasutamise piiramine
§ 23 Maksete tegemine arveldussüsteemide häirete korral
4 Välistoetuse ja välistoetuse kaasrahastamise vahendite kasutamine enne nende laekumist
§ 24 Välistoetuse ja välistoetuse kaasrahastamise vahendite kasutamine
§ 25 Sildfinantseerimisvahendite taotlemine
§ 26 Sildfinantseerimisvahendite kasutamise võimaldamine
§ 27 Sildfinantseerimisvahendite kasutamine
§ 28 Sildfinantseerimisvahendite tagastamine välistoetuse ja välistoetuse kaasrahastamise vahendite laekumisel
§ 29 Sildfinantseerimisvahendite tagastamine, kui välistoetuse ja välistoetuse kaasrahastamise vahendid ei laeku
5 Makseteenuste vahendamine, intresside ja teenustasude maksmine, informeerimine, vastutus ja andmete väljastamine
1 Makseteenuste ja väärtpaberitehingutega seotud maksete vahendamine
§ 30 Asutuste pangakaartide kasutamine
§ 31 Muude makseteenuste ja rahaveoteenuse kasutamine
§ 32 Väärtpaberitega seotud maksed
2 Intresside maksmine ja teenustasude katmine
§ 33 Intresside maksmine
§ 34 Teenustasudega seotud kulude katmine
3 Informeerimine, vastutus ja e-riigikassast andmete väljastamine
§ 35 Informeerimise kohustus
§ 36 Vastutus
§ 37 E-riigikassast andmete väljastamine
§ 38 Üleminekusätted
§ 39 Määruse muutmine
§ 40 Määruse kehtetuks tunnistamine
RT I, 18.10.2018, 4
Vastu võetud 10.09.2014 nr 30
RT I, 17.09.2014, 2
jõustumine 20.09.2014
10.09.2014 RT I, 17.09.2014, 2 20.09.2014, osaliselt 01.01.2015
09.01.2015 RT I, 20.01.2015, 1 23.01.2015
03.08.2015 RT I, 07.08.2015, 6 10.08.2015, osaliselt 01.09.2015
17.11.2015 RT I, 20.11.2015, 6 23.11.2015
06.07.2016 RT I, 13.07.2016, 1 16.07.2016
21.10.2016 RT I, 28.10.2016, 1 01.01.2017
06.06.2017 RT I, 09.06.2017, 4 01.07.2017
13.07.2017 RT I, 15.07.2017, 1 18.07.2017
02.11.2017 RT I, 07.11.2017, 1 10.11.2017
30.05.2018 RT I, 01.06.2018, 3 04.06.2018, rakendatakse alates 01.06.2018
03.09.2018 RT I, 04.09.2018, 12 07.09.2018, rakendatakse alates 01.09.2018; osaliselt jõustumine 01.01.2019
15.10.2018 RT I, 18.10.2018, 1 01.12.2018
Määrus kehtestatakse riigieelarve seaduse § 64 lõike 4 ja täitemenetluse seadustiku § 211 alusel.
(1) Määrusega sätestatakse riigiasutuste ja riigieelarve seaduse § 67 lõikes 1 nimetatud juriidiliste isikute (edaspidi teenindatav isik) maksete ja arvelduste (edaspidi maksete) tegemise, laekumiste korraldamise ja neile makseteenuste vahendamise (edaspidi kassaline teenindamine) tingimused ja kord.
(2) Määrusega sätestatakse ka:
1) täitemenetluse seadustiku §-s 211 nimetatud kohtutäiturite kogutavate riigi rahaliste sissenõuete riigieelarvesse laekumise kord (§ 13);
2) riigieelarve seaduse § 49 lõike 1 alusel kohaliku omavalitsuse üksuste tasandusfondi ja toetusfondi maksete, sealhulgas avansiliste maksete tegemise tingimused ja kord (§ 20);
3) riigieelarve seaduse § 54 lõike 3 alusel välistoetuse ja välistoetuse kaasrahastamise vahendite kasutamise tingimused ja kord enne nende laekumist (4. peatükk).
§ 2. Määruse kohaldamine
Põhiseaduslikele institutsioonidele ja nende haldusala asutustele kohaldatakse riigieelarve seaduse § 3 lõikest 2 tulenevalt käesolevas määruses riigiasutuse kohta sätestatut.
2. peatükk Kassalise teenindamise korraldamine
§ 3. Kassalise teenindamise üldine korraldus
(1) Riigiasutuste ja teenindatavate isikute (edaspidi koos asutused) kassalist teenindamist korraldab Rahandusministeeriumi riigikassa osakond (edaspidi riigikassa).
(2) [Kehtetu – RT I, 04.09.2018, 12 - jõust. 01.01.2019]
(3) Kassaline teenindamine toimub e-riigikassas asutustele kuuluvate kontode (edaspidi e-konto) kaudu e-riigikassa sisese arveldamisena (edaspidi sisemine arveldamine) ja krediidiasutustes Rahandusministeeriumi kontsernikontode (edaspidi kontsernikonto) koosseisu kuuluvate arveldus- ja maksekontode vahendusel vastavalt käesolevale määrusele ja kooskõlas krediidiasutustega sõlmitud lepingu tingimustega.
(4) Riigikassa ei teosta sularahatehinguid.
(5) E-riigikassa on Interneti rakendus, mille vahendusel asutustel on võimalik tööpäevadel sooritada makseid, jälgida laekumisi ning esitada ja saada teatiseid ja aruandeid.
(6) Kontsernikontod on Swedbank AS-is, AS-is SEB Pank ja Luminor Bank AS-is.
[RT I, 18.10.2018, 1 - jõust. 01.12.2018]
(7) Teenindatava isiku kassalise teenindamise täpsemad tingimused võib kokku leppida lepinguga.
§ 4. Asutuste arvelduskontode kasutamise üldtingimused
(1) Asutused kasutavad maksete tegemiseks ja laekumiste jälgimiseks üksnes e-kontot, kui käesolevas määruses ei ole sätestatud teisiti.
(2) Teenindatavad isikud, välja arvatud riigi asutatud sihtasutused, arveldavad ja hoiavad raha oma arvelduskontodel, mis kuuluvad kontsernikonto koosseisu, kui käesoleva määruse § 3 lõikes 7 nimetatud lepingus ei ole kokku lepitud teisiti.
[RT I, 07.08.2015, 6 - jõust. 10.08.2015]
(21) Riigi asutatud sihtasutusel võib olla oma arveldus- või maksekonto krediidi- või finantseerimisasutuses vaid juhul, kui see on käesoleva määruse § 3 lõikes 7 nimetatud lepingus kokku lepitud. Nimetatud piirangust kinnipidamise kontrollimiseks on Rahandusministeeriumil õigus saada krediidi- ja finantseerimisasutustelt informatsiooni seal asuvate riigi asutatud sihtasutuste arveldus- või maksekontode numbrite kohta.
(3) Riigiasutusel võib olla krediidi- või finantseerimisasutustes oma arveldus- või maksekonto, kui selleks on riigieelarve seaduse § 64 lõike 2 alusel kassalise teenindamise valdkonna eest vastutava ministri käskkirjaga luba antud.
(4) Erandina käesoleva paragrahvi lõikest 3 on:
1) Maksu- ja Tolliametil maksude kogumiseks ja eriülesannete täitmiseks ning Sotsiaalkindlustusametil kulude tegemiseks arvelduskontod, mis kuuluvad kontsernikonto koosseisu;
2) riigitulundusasutusel arvelduskontod, mis ei kuulu kontsernikonto koosseisu;
3) Kaitseväel, Politsei- ja Piirivalveametil, Kaitsepolitseiametil, Kaitseministeeriumil, Rahandusministeeriumil ja Välisluureametil arvelduskontod, mis ei kuulu kontsernikonto koosseisu.
[RT I, 07.11.2017, 1 - jõust. 10.11.2017]
(5) Käesoleva paragrahvi lõikes 3 nimetatud loa andmisel määrab minister kindlaks arvelduskonto kasutamise tähtaja, kontsernikonto koosseisu kuuluvuse ja vajadusel muud tingimused arvelduskonto kasutamiseks.
(6) Käesoleva paragrahvi lõikes 3 nimetatud arvelduskonto kasutamise tähtaeg on üks eelarveaasta, kui lõikes 3 nimetatud käskkirjas ei ole sätestatud teisiti. Arvelduskonto kasutamise tähtaja pikendamise taotlus esitatakse riigikassale hiljemalt tähtaja lõppemise eelarveaasta 15. novembril.
§ 5. E-konto avamine, administreerimine ja sulgemine
(1) E-riigikassa kasutamiseks esitab asutus riigikassale käesoleva määruse lisas 1 toodud vormil asutuse juhi või tema volitatud isiku poolt allkirjastatud volikirja, milles määratakse kindlaks isik, kes on volitatud asutuses e-riigikassa teenuseid administreerima (edaspidi administraator). Riigikassa teavitab asutust isikule administraatori õiguste andmisest e-kirjaga.
[RT I, 15.07.2017, 1 - jõust. 18.07.2017]
(2) Asutuse e-riigikassa teenuste administraatori pädevuses on:
1) asutuse töötajatele e-riigikassa teenuste ja e-konto kasutamiseks õiguste andmine ja nende muutmine;
2) asutuse e-konto avamise ja sulgemise teatise riigikassale esitamine;
3) asutuse kontaktandmete sisestamine ja muutmine e-riigikassas;
4) asutuse maksekorralduste annulleerimine e-riigikassas;
5) riigiasutuse arvelduskontot, millele on antud käesoleva määruse § 4 lõikes 3 nimetatud luba, puudutava informatsiooni sisestamine ja muutmine e-riigikassas.
(21) Administraator jälgib regulaarselt, et käesoleva paragrahvi lõike 2 punkti 1 kohaselt asutuse töötajatele antud õigused on endiselt asja- ja ajakohased.
(3) Administraatori volituste lõpetamiseks esitab asutus riigikassale asutuse juhi või tema volitatud isiku poolt digitaalselt allkirjastatud teatise ja uue administraatori nimetamiseks käesoleva määruse lisas 1 toodud volikirja. Riigikassa teavitab asutust volituste lõpetamisest ja uuele isikule administraatori õiguste andmisest e-kirjaga ning kuni selle ajani kehtivad eelneva administraatori õigused.
(4) Asutuse identifitseerimisnumbriks e-riigikassas on tema registrikood.
(5) Riigikassa avab asutusele e-konto ja sulgeb selle asutuse juhi, administraatori või nende volitatud isiku digitaalselt allkirjastatud kirjaliku teatise alusel.
(6) Käesoleva määruse § 6 lõike 1 punktis 7 nimetatud vahendatavate toetustega seotud e-konto avamiseks on asutusel vaja Riigi Tugiteenuste Keskuse kooskõlastust.
[RT I, 04.09.2018, 12 - jõust. 07.09.2018, rakendatakse alates 01.09.2018]
(7) Riigi Tugiteenuste Keskuse juhataja või tema volitatud isik esitab riigikassale riigivälistelt organisatsioonidelt saadud toetustega seotud e-kontode avamise, administreerimise ja sulgemisega seotud teatised.
(8) Asutuse ümberkorraldamise või lõpetamise korral esitab asutuse juht või administraator viivitamata riigikassale:
1) õigusakti asutuse ümberkorraldamise või lõpetamise kohta;
2) asutuse e-kontode sulgemise teatise;
3) asutuse juhi allkirjastatud käesoleva paragrahvi lõikes 1 nimetatud volikirja kehtetuks tunnistamise teatise;
4) asutuse deebet- ja krediitkaartide sulgemise teatise;
5) asutuse sõnumipõhise andmeside kasutamise lõpetamise teatise;
6) asutuse muude pangateenuste kasutamise lõpetamise teatise.
(9) Käesoleva paragrahvi lõike 8 punktis 2 nimetatud teatis esitatakse pärast seda, kui käesoleva määruse §-des 9 ja 19 nimetatud selgitamata laekumised ja maksed on töödeldud ning kasutatud arvelduskrediit on tagastatud vastavale e-kontole.
(10) [Kehtetu – RT I, 07.11.2017, 1 - jõust. 10.11.2017]
(11) [Kehtetu – RT I, 07.11.2017, 1 - jõust. 10.11.2017]
§ 6. E-kontode liigid
(1) E-kontode liigid ja nende sisu on järgmised:
1) tulu majandustegevusest (e-kontod algusega 210) – kontole laekuvad riigiasutuste majandustegevusest saadavad tulud, sealhulgas majandustegevusest laekuva tulu hulka arvatavad üüri- ja renditulud;
2) tulu varadelt (e-kontod algusega 220) – kontole laekuvad intressid, dividendid ja tulud loodusressursside kasutamisest;
3) tulu riigivara müügist (e-kontod algusega 230) – kontole laekuvad materiaalse ja immateriaalse vara müügist saadud tulud ning riigivara müügiga seotud osavõtutasud;
4) üüri- ja renditulu, tulu õiguste, muude toodete ja teenuste müügist (e-konto algusega 240) – kontole laekuvad üüri- ja renditulud materiaalsetelt ja immateriaalsetelt varadelt, õiguste, muude toodete ja teenuste müügist saadav tulu, sealhulgas hoonestusõiguse tasud, tasud piimaanalüüside eest;
5) toetused (e-konto algusega 250) – kontole laekuvad sponsorrahad, annetused, laekumised Euroopa Liidult, rahvusvaheliselt organisatsioonilt ja välisriigilt või välisriigi valitsusväliselt organisatsioonilt, projektide ja programmide sihtfinantseerimised;
6) [kehtetu - RT I, 15.07.2017, 1 - jõust. 18.07.2017]
7) vahendatavad toetused (e-konto algusega 255) – konto avatakse rakendusasutustele ja -üksustele ning programmioperaatoritele vahendamiseks mõeldud toetuste laekumiseks;
8) riiklik kaasfinantseering (e-konto algusega 256) – konto avatakse riikliku kaasfinantseeringu vahendamiseks ning Riigi Tugiteenuste Keskusele Euroopa Liidult sõidukulude hüvitamiseks saadavate vahendite laekumiseks;
9) toetused riigilt ja riigiasutustelt (e-konto algusega 258) – kontole laekuvad toetused riigilt ja riigiasutustelt, mis ei ole seotud riigiväliselt organisatsioonilt saadud toetuste vahendamise või nende kaasfinantseerimisega, ning eraldis riigi kui edasikindlustusandja kohustuste täitmiseks;
[RT I, 20.01.2015, 1 - jõust. 23.01.2015]
10) maksud ja sotsiaalkindlustusmaksed (e-konto algusega 270) – konto avatakse Maksu- ja Tolliametile riigikassa teenindamisel olevate asutuste maksude, lõivude, trahvide ning muude tasude kogumiseks ja arvestamiseks maksukohustuslaste registris;
11) muud tulud (e-kontod algusega 280) – kontole laekuvad muud tulud;
12) riigilõivud (e-konto algusega 290) – kontole laekuvad riigilõivudega maksustatavate toimingute eest võetavad tasud;
13) tagatised (e-konto algusega 310) – kontole laekuvad kolmandatele isikutele kuuluvad rahalised vahendid ja saadud tagatised;
14) trahvid (e-konto alusega 410) – kontole laekuvad kohtu, kohtuvälise menetleja määratud või muud trahvid;
15) sildfinantseerimise konto (e-konto algusega 900) – kontole laekuvad enne 2011. aastat väljastatud välisabi sildfinantseerimise summade tagastused;
16) kulukonto (e-konto algusega 12) – kontot kasutavad riigiasutused maksete tegemiseks ja rakendusüksused välistoetuste kaasfinantseerimise vahendamiseks;
17) teenindatavate isikute konto (e-konto algusega 350) – konto avatakse avalik-õiguslikule juriidilisele isikule ning riigi asutatud või riigi osalusega eraõiguslikule juriidilisele isikule raha hoidmiseks ja arveldamiseks;
18) arvelduskontode väljavõtete informatsiooni esitamise konto (e-konto algusega 800) – konto avatakse teenindatavale isikule ning Maksu- ja Tolliametile nende krediidiasutustes avatud arvelduskontode väljavõtete informatsiooni esitamiseks e-riigikassa kaudu ja vastavatelt arvelduskontodelt väljamaksmisele minevate maksekorralduste edastamiseks krediidiasutustele e-riigikassa süsteemi kaudu;
19) Euroopa Komisjoni konto (e-konto algusega 950) – konto avatakse Euroopa Komisjonile rahaliste vahendite hoidmiseks ja arveldamiseks.
(2) [Kehtetu - RT I, 15.07.2017, 1 - jõust. 18.07.2017]
(3) Raha liikumine e-kontol toimub selles valuutas, mis on antud e-kontole e-riigikassas määratud.
(4) SAP-i kasutavad riigiasutused lähtuvad käesoleva paragrahvi lõikes 1 nimetatud e-kontode kasutamisel järgmisest:
1) punktis 16 nimetatud e-kontot kasutatakse maksete tegemiseks;
2) punktides 2–4 ja 10–15 nimetatud e-kontodele laekumiste kogumisel ei lähtuta lõikes 1 toodud e-kontode sisu kirjeldustest ja eelarveklassifikaatori kood lisatakse tuludele SAP-is;
3) punktides 5, 7 ja 8 nimetatud e-kontosid kasutatakse välistoetuste, nendega kaasnevate kaasfinantseerimiste ja kasvuhoonegaaside lubatud heitkoguste ühikute müügist saadud vahendite korral, kui välistoetuse maksjaga sõlmitud lepingu kohaselt tuleb raha kasutada eraldi e-konto kaudu.
(5) SAP käesoleva määruse tähenduses on 2013. aastal riigi SAP funktsionaalse versiooniuuenduse tulemusena kasutusele võetud SAP ERP (Enterprise resource planning system) 6.0 EHP (Enhancement package) 6 tarkvara.
§ 7. Sõnumipõhise andmevahetuse kasutamine
(1) E-riigikassasse on võimalik saata makseid ja saada teateid e-kontodel toimunud muutuste kohta sõnumipõhist andmevahetust kasutades.
(2) Sõnumipõhine andmevahetus on asutuse ja riigikassa infosüsteemide vaheline info vahetamine, mille alusel riigikassa infosüsteem teavitab asutuse infosüsteeme asutuse e-kontodel toimunud muutustest ja võimaldab asutuste infosüsteemidel saata makseid e-riigikassa infosüsteemi.
(3) Sõnumipõhise andmevahetuse kasutamiseks esitab asutuse juht või tema volitatud isik riigikassale digitaalselt allkirjastatud taotluse käesoleva määruse lisas 3 toodud vormil. Taotluses esitatakse sõnumipõhise andmevahetuse tingimused ja asutuse määratud turvaelemendid, mis on aluseks taotluses märgitud e-riigikassa teenuste aktiveerimiseks.
(4) Riigikassa teavitab asutust e-riigikassa sõnumipõhise andmevahetuse kasutamise algusest e-kirjaga.
(5) Struktuuritoetuse riiklikust registrist edastatakse maksed e-riigikassasse sõnumipõhise andmevahetuse kaudu.
3. peatükk Laekumiste korraldamine ja maksete tegemine
1. jagu Laekumiste korraldamine
§ 8. Laekumiste korraldamine e-riigikassas
(1) Asutuse raha laekub kontsernikonto koosseisu kuuluvale arvelduskontole või e-kontole sisemise arveldamise korras.
(2) Informatsioon asutuse laekumiste kohta kajastatakse asutuse e-kontol, lähtudes käesoleva paragrahvi lõikes 3 toodud maksekorraldusele märgitud informatsioonist.
(3) Välislaekumise korral tuleb makse algatajal lisada maksekorralduse selgitusse vastava asutuse e-konto number või asutuse nimi. Siseriikliku makse korral tuleb märkida maksekorralduse viitenumbri väljale vastava asutuse e-konto number.
(4) Asutus on kohustatud makse algatajat oma e-konto numbrist ja selle maksekorraldusele märkimise kohustusest teavitama.
(5) Riigile rahaliste annetuste tegemisel lähtutakse järgmisest:
1) sihtotstarbelisi annetusi riigile saab teha vaid eelneval kokkuleppel asutusega. Asutusel on õigus keelduda sihtotstarbelise annetuse vastuvõtmisest või tagastada annetus selle tegijale, kui annetuse kasutamine annetaja määratud sihtotstarbel ei ole otstarbekas või võimalik;
2) mittesihtotstarbelise annetuse tegemisel märgitakse maksekorraldusele viitenumber 2800045768.
[RT I, 13.07.2016, 1 - jõust. 16.07.2016]
(6) Sisemist arveldamist ei kasutata ja käesoleva paragrahvi lõikeid 2–4 ei kohaldata käesoleva määruse § 6 lõike 1 punktis 18 nimetatud e-kontode puhul.
§ 9. Selgitamata laekumised
(1) Käesoleva määruse § 8 lõike 3 kohase informatsioonita laekumised loetakse e-riigikassas selgitamata laekumisteks.
(2) Riigikassa saadab asutustele jooksvalt teateid selgitamata laekumiste kohta e-riigikassas.
(3) Asutus on kohustatud e-riigikassas regulaarselt jälgima riigikassa saadetud teateid selgitamata laekumiste kohta. Asutus teavitab riigikassat summa kuuluvusest talle või summast keeldumisest.
(4) Selgitamata laekumiste saaja selgumisel kannab riigikassa laekumise vastavale asutusele, kes seob laekumise oma e-kontoga.
(5) Kui selgitamata laekumise saajat ei ole 90 päeva jooksul tuvastatud, tagastab riigikassa summa makse algatajale 10 tööpäeva jooksul.
(6) Käesoleva paragrahvi lõiget 5 ei rakendata sularahas kontsernikonto koosseisu kuuluvale arvelduskontole tasutud summade korral.
(7) Selgitamata välislaekumisi, mille summa on väiksem kui 10 eurot või mille makse algatajale tagastamisega seotud krediidiasutuste teenustasud ületavad vastava selgitamata laekumise summa, ja selgitamata siseriiklike laekumisi, mille summa on väiksem kui 1 euro, ei tagastata. Sellised laekumised suunatakse riigi tuludesse käesoleva määruse § 12 lõike 5 alusel.
§ 10. Enammakstud ja valesti laekunud summad
(1) Enammakstud ja valesti laekunud summad tagastatakse makse algatajale või kantakse õigele saajale selle asutuse algatusel, kelle e-kontole summa laekus.
(2) Käesoleva määruse § 8 lõikes 5 nimetatud rahalisi annetusi saab tagasi taotleda kolme kuu jooksul summa kontole laekumisest arvates.
§ 11. Edasiantavate maksude edasiandmine
(1) Riigikassa kontsernikonto koosseisu kuuluvale arvelduskontole laekunud sihtasutusele Keskkonnainvesteeringute Keskus edasiantavad keskkonnatasud ja pakendiaktsiisi kannavad tulu kogumise eest vastutavad riigiasutused sihtasutuse Keskkonnainvesteeringute Keskus e-kontole hiljemalt iga kuu 20. kuupäevaks.
(2) Riigikassa kontsernikonto koosseisu kuuluvale arvelduskontole laekunud hasartmängumaksu kannab Maksu- ja Tolliamet hasartmängumaksu seaduse alusel maksu saajale 15 tööpäeva jooksul kalendrikuu lõppemisest arvates.
(3) Kui jooksva aasta riigieelarves on ministeeriumile või tema valitsemisala asutusele ette nähtud vahendite saamine Riigi Tugiteenuste Keskuselt või Maksu- ja Tolliametilt, siis vastava ministeeriumi korraldusel või õigusaktist tulenevalt on Riigi Tugiteenuste Keskusel ja Maksu- ja Tolliametil lubatud nende vahendite edasiandmine otse tegelikule saajale.
§ 12. Riigieelarve tulude laekumine
(1) Riigiasutus kannab käesoleva määruse § 4 lõikes 3 nimetatud loa alusel avatud arvelduskontodele laekunud vahendid alates 100 eurost oma e-kontole hiljemalt iga kuu 5. ja 20. kuupäeval.
(11) Juhul kui riigiasutus kasutab tulude laekumise korraldamisel muud vahendajat või esindajat kui krediidiasutus, on see lubatud vaid juhul, kui antud vahendaja või esindaja edastab oma arvelduskontole laekunud riigiasutuse vahendid riigiasutuse e-kontole hiljemalt laekumisele järgneval tööpäeval.
(12) Kui lõikes 11 nimetatud vahendajat või esindajat kasutab välisesindus, edastab vahendaja või esindaja talle laekunud välisesinduse vahendid vähemalt kord nädalas välisesinduse arvelduskontole asukohariigi krediidiasutuses.
(2) Riigiasutus maksab rahandusministri 11. detsembri 2003. aasta määruse nr 105 „Avaliku sektori finantsarvestuse ja -aruandluse juhend” § 17 lõikes 2 nimetatud riigiraamatupidamiskohustuslase sularahakassa eeskirjas sätestatud kassa limiiti ületava sularaha kontsernikonto koosseisu kuuluvale arvelduskontole, märkides viitenumbriks oma e-konto numbri või käesoleva määruse § 4 lõikes 3 nimetatud arvelduskontole.
[RT I, 28.10.2016, 1 - jõust. 01.01.2017]
(3) Riigi äriühingu ja äriühingu, kus riigil on vähemalt otsustusõigus, osaluse valitseja peab äriühingu kasumi jaotamise ja dividendide maksmise otsustamisel lähtuma põhimõttest, et äriühing kannab dividendid osaluse valitseja e-kontole viie tööpäeva jooksul pärast majandusaasta aruande kinnitamist, kui kassalise teenindamise valdkonna eest vastutav minister ei otsusta vastava osaluse valitseja põhjendatud taotlusel lubada dividende tasuda täielikult või osaliselt pärast nimetatud tähtaega, kuid mitte hiljem kui eelarveaasta 5. detsembriks.
[RT I, 01.06.2018, 3 - jõust. 04.06.2018, rakendatakse alates 01.06.2018]
(31) Riigi vähemalt otsustusõigusega äriühingu, mille aktsiad on noteeritud reguleeritud väärtpaberiturul või mille aktsiate noteerimiseks on esitatud avaldus, puhul võib kassalise teenindamise valdkonna eest vastutav minister nõustuda osaluse valitseja põhjendatud taotlusel dividendide tasumisega määruse § 12 lõikes 3 sätestatud tähtajast erineval tähtajal.
(4) Välisesindus teeb jooksval kuul laekunud tulu arvelt makseid ning kannab tulu jäägi, mis ületab tehtud makseid, Välisministeeriumi e-kontole hiljemalt järgneva kuu 10. kuupäevaks.
(5) Käesoleva määruse § 9 lõigetes 6 ja 7 nimetatud selgitamata laekumised, mis ei kuulu maksjale tagastamisele, suunatakse riigi tuludesse ning kantakse Rahandusministeeriumi e-kontole 90 päeva möödumisel laekumisest arvates.
(6) Riigimetsa Majandamise Keskus kannab metsaseaduse § 48 lõike 5 alusel riigieelarvesse kandmisele kuuluva summa Keskkonnaministeeriumi e-kontole viie tööpäeva jooksul Vabariigi Valitsuse otsuse jõustumisest arvates, kui Vabariigi Valitsus ei otsusta teisiti. Kassalise teenindamise valdkonna eest vastutav minister võib Keskkonnaministeeriumi põhjendatud taotlusel lubada nimetatud summa tasuda täielikult või osaliselt pärast nimetatud tähtaega, kuid mitte hiljem kui eelarveaasta 5. detsembriks.
§ 13. Kohtutäiturite kogutavate riigi rahaliste sissenõuete riigieelarvesse laekumine
(1) Täitemenetluse seadustiku §-s 211 nimetatud avalik-õiguslike rahaliste sissenõuete edasiandmisel neid koguvatele riigiasutustele märgib kohtutäitur maksekorralduse selgitusse täitmisavaldusest tuleneva nõude liigi, võlgniku nime ja rahalise sissenõude lahendi numbri ning viitenumbri väljale viitenumbri.
(2) Laekumise puhul, millele ei ole lisatud lõikes 1 nimetatud selgitusi, nõuab laekumise saanud riigiasutus kohtutäiturilt vajalikku lisainformatsiooni. Kohtutäitur esitab vajalikud selgitused riigiasutusele viie tööpäeva jooksul teate saamisest arvates.
§ 14. Kulude vähendamine
[Kehtetu - RT I, 15.07.2017, 1 - jõust. 18.07.2017]
2. jagu Maksete tegemine
§ 15. Maksete korraldamine e-riigikassas
(1) Riigikassa teeb asutuse maksekorralduse alusel makse saajale pangaülekandena või sisemise arveldamisena.
(2) E-kontot omavate asutuste vahel tehakse maksed sisemise arveldamisena, kui käesolevast määrusest ei tulene teisiti. Sisemise arveldamise korral on saaja konto numbriks vastava asutuse e-konto number.
(3) Kooskõlas riigisaladuse ja salastatud välisteabe seaduse § 9 lõikega 2 on Kaitseväel, Politsei- ja Piirivalveametil, Kaitsepolitseiametil, Kaitseministeeriumil ja Välisluureametil õigus kanda e-kontodelt maksete tegemiseks vajalikke vahendeid neile kuuluvatele arvelduskontodele ja teha maksed arvelduskontodelt pangaülekandega.
[RT I, 09.06.2017, 4 - jõust. 01.07.2017]
(4) Käesoleva määruse § 6 lõike 1 punktis 18 nimetatud e-kontole tehakse rahaülekanded üksnes vastava e-kontoga seotud asutuse arveldusarve kaudu krediidiasutuses ja sisemist arveldamist ei kasutata.
(5) Maksekorralduse alusel tehakse makse samal tööpäeval, kui see on edastatud e-riigikassasse järgmistel kellaaegadel:
1) siseriiklik maksekorraldus kuni kella 15.00;
2) välismaksekorraldus kuni kella 13.00;
3) e-riigikassa sisene maksekorraldus esmaspäevast neljapäevani kuni kella 16.30 ja reedel kuni kella 15.30.
(6) Pärast käesoleva paragrahvi lõikes 5 nimetatud kellaaegu e-riigikassasse edastatud maksekorralduste varaseim maksetähtaeg saab olla järgmine tööpäev.
(7) Riigikassa esitab asutustele informatsiooni käesoleva paragrahvi lõikes 5 nimetatud tähtaegade muutumise kohta e-kirja teel.
(8) Maksetele, mille maksetähtaeg on riigipühal või muul puhkepäeval, märgitakse makse tähtajaks puhkepäevale järgnev esimene tööpäev.
(9) Asutus esitab riigikassale kuni 200 maksekorraldust korraga, kasutades maksekorraldusi sisaldava faili e-riigikassasse sisestamiseks e-riigikassa funktsiooni "Maksete import". Kuni 1000 maksekorraldusega faili saab sisestada, kui eelneva samasuguse toimingu lõppemisest on möödunud vähemalt 15 minutit, kasutades selleks e-riigikassa funktsiooni "Maksefailide üleslaadimine" või sõnumipõhist andmevahetust. Kui asutus esitab e-riigikassa kaudu enam kui 5000 maksekorraldust päevas, lepivad asutus ja riigikassa kokku maksekorralduste riigikassale edastamise tingimused.
(10) Siseriikliku maksekorralduse miinimumsumma on 0,10 eurot ja välismaksekorraldusel 2 eurot. Välismaksekorralduse summa konverteeritakse valuutasse ümber Euroopa Keskpanga noteeritud päevakursi alusel.
(11) E-riigikassasse sisestatud maksekorraldus läbib makse tähtajal süsteemis järgmised kontrollid:
1) maksekorralduse korrektne täitmine;
2) [kehtetu - RT I, 15.07.2017, 1 - jõust. 18.07.2017]
3) [kehtetu - RT I, 15.07.2017, 1 - jõust. 18.07.2017]
4) vabade vahendite olemasolu e-kontol, välja arvatud käesoleva määruse § 6 lõike 1 punktis 16 nimetatud e-konto korral;
5) käesoleva paragrahvi lõikes 10 nimetatud makse miinimumsumma nõudele vastavus.
(12) [Kehtetu - RT I, 15.07.2017, 1 - jõust. 18.07.2017]
§ 16. Erisused maksete korraldamisel SAP-i kasutavatele riigiasutustele
(1) Kui riigiasutus kasutab SAP-i, toimub riigieelarve vabade vahendite olemasolu kontroll selles tarkvaras.
(2) SAP-i kasutava riigiasutuse maksekorraldused saadetakse e-riigikassasse sõnumipõhise andmevahetuse kaudu.
(3) SAP-i kasutaval riigiasutusel ei ole lubatud e-riigikassas makseid lisada ega muuta, välja arvatud käesoleva paragrahvi lõikes 4 sätestatud juhul, kui neid on lubatud käesoleva määruse § 21 alusel annulleerida.
(4) SAP-i kasutaval riigiasutusel on lubatud e-riigikassas teha makseid e-kontodelt, mida kasutatakse laekumiste edasiandmiseks, sealhulgas makseasutustele, rakendusasutustele ja -üksustele ning programmioperaatoritele laekunud välistoetuste ja kasvuhoonegaaside lubatud heitkoguste ühikute müügist saadud vahendite edasiandmiseks, ning juhul, kui tulude üle peetakse arvestust eraldiseisvas riigiasutuse põhitegevuse infosüsteemis.
(5) SAP-i kasutavad riigiasutused esitavad makse broneeringu käesoleva määruse § 17 lõikes 1 nimetatud korras, kui riigikassaga ei ole teisiti kokku lepitud.
§ 17. Maksete broneerimine
(1) E-kontolt maksete tegemiseks esitab asutus riigikassale e-riigikassa vahendusel väljamaksmisele kuuluvate summade kohta broneeringu päevade ja valuutade lõikes hiljemalt kaks tööpäeva enne maksete tegemist. Broneeritud summat võib maksete tegemisel ületada kuni 650 euro ulatuses, välja arvatud muus valuutas kui euros tehtavate maksete tegemiseks.
(2) Lõikes 1 nimetatud tähtajast hilisemal ajal edastatakse broneering koos hilinemise põhjendusega e-posti aadressile broneeringud@fin.ee. Riigikassal on õigus hilinenud broneeringut mitte arvestada, kui broneeringu hilinemise põhjendus ei ole piisav, sealhulgas kui makse tegemine ei ole ajakriitiline või riigikassa rahavoo juhtimisel ei ole vastavate summadega arvestatud. Hilinenud broneeringu arvestamisel sisestab riigikassa selle e-riigikassa süsteemi 1 tunni jooksul taotluse saamisest arvates. Samaks tööpäevaks saab hilinenud broneeringut edastada kuni kella 13.00.
(3) Sisemise arveldamise korral e-kontolt väljamaksmisele kuuluvaid summasid ei broneerita.
(4) Sotsiaalkindlustusamet edastab riikliku pensionikindlustuse maksete kohta broneeringu e-kirja teel vastavalt kokkuleppele riigikassaga.
(5) Teenindatavad isikud, välja arvatud riigi asutatud sihtasutused, edastavad info maksete kohta nende kontodelt e-posti teel vastavalt kokkuleppele riigikassaga.
(6) [Kehtetu - RT I, 20.01.2015, 1 - jõust. 23.01.2015]
(7) Rahavoogude tõhusamaks juhtimiseks võib riigikassa küsida asutustelt täiendavat informatsiooni planeeritavate maksete, nende ajalise jaotuse ja prognoositavate laekumiste kohta.
§ 18. Maksekorralduste liigid
(1) Maksekorralduse liigid käesoleva määruse tähenduses on:
1) siseriiklik maksekorraldus;
2) koondmaksekorraldus;
3) välismaksekorraldus;
4) koondvälismaksekorraldus;
5) massmaksekorraldus.
(2) Siseriiklik maksekorraldus käesoleva määruse tähenduses on Eesti Vabariigis eurodes tehtav maksekorraldus. Kui makse saajal on e-konto, tehakse maksekorralduse alusel asutuste vahel ülekanne sisemise arveldamisena, välja arvatud käesoleva määruse § 6 lõike 1 punktis 18 toodud e-kontode puhul.
(3) Koondmaksekorraldus käesoleva määruse tähenduses on ühele makse saajale erinevatelt e-kontodelt tehtav siseriiklik maksekorraldus.
(4) Välismaksekorraldus käesoleva määruse tähenduses on eurodes või muus valuutas tehtav maksekorraldus, mille saaja krediidiasutus asub väljaspool Eesti Vabariiki.
(5) Koondvälismaksekorraldus käesoleva määruse tähenduses on ühele makse saajale erinevatelt e-kontodelt tehtav välismaksekorraldus.
(6) Maksed, mis tehakse nimekirja alusel, sealhulgas töötasude maksed, edastab asutus e-riigikassasse massmaksekorralduse failina. E-riigikassas lisatakse failile e-konto, millelt makse sooritatakse. Asutus moodustab failid krediidiasutuste lõikes.
(7) Maksekorraldused saab e-riigikassasse saata ka kokkulepitud formaadis failina.
(8) [Kehtetu - RT I, 15.07.2017, 1 - jõust. 18.07.2017]
(9) [Kehtetu - RT I, 15.07.2017, 1 - jõust. 18.07.2017]
§ 19. Selgitamata maksed
(1) Asutuse pangakaartidega teostatud makseid ja asutuse kassalise teenindamisega seotud käesoleva määruse § 34 lõikes 2 nimetatud teenustasusid käsitatakse e-riigikassas selgitamata maksetena.
(2) Riigikassa edastab krediidiasutustelt laekunud selgitamata maksed e-riigikassas vastavale asutustele.
(3) Asutus jälgib igapäevaselt e-riigikassas talle edastatud selgitamata makseid ja seob need viivitamata õige e-kontoga.
(4) Pärast lõikes 3 nimetatud toimingute teostamist väheneb asutuse e-kontol vahendite hulk selgitamata makse võrra.
§ 20. Kohaliku omavalitsuse üksuste tasandusfondi ja toetusfondi maksete tegemine
(1) Riigieelarve seaduse § 49 lõike 1 alusel kohaliku omavalitsuse üksusele määratud vahendid makstakse välja järgmiselt: esimeses kvartalis 28%, teises kvartalis 34%, kolmandas kvartalis 18% ja neljandas kvartalis 20%. Rahandusministeerium kannab kohaliku omavalitsuse üksusele iga kuu 5. kuupäevaks üle ühe kolmandiku kvartalis väljamaksmisele kuuluvatest vahenditest.
(11) Kui toetusfondis oleva ühe toetuse liigi summa on väiksem kui 15% toetusfondi kogusummast, võib Rahandusministeerium selle toetuse liigi väljamaksed teha käesoleva paragrahvi lõikes 1 toodud väljamaksete ajakavast kiiremini.
(12) Kohaliku omavalitsuse üksuste tasandusfondist ja toetusfondist aasta jooksul eraldatavad täiendavad vahendid maksab Rahandusministeerium kohaliku omavalitsuse üksusele välja ühe maksena.
(2) Rahandusministeerium võib kohaliku omavalitsuse üksuse taotluse alusel käesoleva paragrahvi lõike 1 alusel määratud toetusi välja maksta avansiliselt eelarveaasta eelseisvate perioodide arvelt.
(3) Kohaliku omavalitsuse üksus peab käesoleva paragrahvi lõikes 2 nimetatud taotluses põhjendama avansilise makse vajalikkust, märkima avansilise summa suuruse ja perioodi, mille arvelt avansilist makset taotletakse.
[RT I, 17.09.2014, 2 - jõust. 01.01.2015]
§ 21. Maksekorralduse annulleerimine
(1) Riigikassa poolt krediidiasutusse edastamata maksekorraldust saab annulleerida e-riigikassa vahendusel või riigikassale e-kirja teel edastatud maksekorralduse annulleerimise teatisega.
(2) Maksekorralduse annulleerimise teatises esitatakse annulleeritava maksekorralduse andmed, sealhulgas töökood, dokumendi number, makse tähtaeg, summa, makse saaja nimi ja annulleerimise selgitus.
§ 22. E-konto kasutamise piiramine
(1) Riigi kassalise teenindamise tagamiseks ei arestita kontsernikontot või sinna kuuluvaid arvelduskontosid tervikuna, vaid ainult selle asutuse e-konto või arvelduskonto, kes on antud asjas võlgnik või kelle tegevust arest muul viisil puudutab.
(2) Arestiakt või muu dokument, millest tuleneb arestimise kohustus, esitatakse riigikassale, kes tagab vastava asutuse e-konto või arvelduskonto kasutamise piiramise selliselt, et maksed nimetatud kontodelt ei ole võimalikud.
(3) Riigikassal on õigus piirata selle asutuse e-konto või arvelduskonto kasutamist, kelle tegevuse tõttu on arest kontsernikontole või sinna kuuluvale arvelduskontole seatud ka juhul, kui arestiakti või muu arestimiskohustuse aluseks oleva dokumendi kohaselt on arestitud kontsernikonto või sinna kuuluv arvelduskonto tervikuna.
§ 23. Maksete tegemine arveldussüsteemide häirete korral
(1) Riigikassa informeerib asutusi e-kirja teel e-riigikassa süsteemis tööajal esinevatest rohkem kui 90 minutit kestvatest katkestustest.
(2) Katkestuste korral e-riigikassa süsteemis teeb riigikassa asutuste saadetud maksekorralduste alusel maksed esimesel võimalusel pärast katkestust.
(3) Tööpäevadel üle 24 tunni kestva häire korral e-riigikassa või krediidiasutuste arveldussüsteemides, kui selle tulemusena on takistatud maksete tegemine ja laekumiste jälgimine e-riigikassas, informeerib riigikassa asutusi tekkinud olukorrast, võimalustest informatsiooni saamiseks asutuse laekumiste kohta ning maksete tegemise tingimustest ja korrast e-kirja või telefoni teel.
(4) Käesoleva paragrahvi lõikes 3 nimetatud juhul teeb riigikassa eelisjärjekorras riigieelarve seaduse § 64 lõikes 6 nimetatud maksed ja teenindatavate isikute maksed. Selleks võib riigikassa ajutiselt arvuliselt või summaliselt piirata muude maksete tegemist, informeerides sellest asutusi.
4. peatükk Välistoetuse ja välistoetuse kaasrahastamise vahendite kasutamine enne nende laekumist
[Kehtetu – RT I, 04.09.2018, 12 - jõust. 01.01.2019]
§ 24. Välistoetuse ja välistoetuse kaasrahastamise vahendite kasutamine
§ 25. Sildfinantseerimisvahendite taotlemine
§ 26. Sildfinantseerimisvahendite kasutamise võimaldamine
§ 27. Sildfinantseerimisvahendite kasutamine
§ 28. Sildfinantseerimisvahendite tagastamine välistoetuse ja välistoetuse kaasrahastamise vahendite laekumisel
§ 29. Sildfinantseerimisvahendite tagastamine, kui välistoetuse ja välistoetuse kaasrahastamise vahendid ei laeku
5. peatükk Makseteenuste vahendamine, intresside ja teenustasude maksmine, informeerimine, vastutus ja andmete väljastamine
1. jagu Makseteenuste ja väärtpaberitehingutega seotud maksete vahendamine
§ 30. Asutuste pangakaartide kasutamine
(1) Deebet- või krediitkaardi saamiseks esitab riigikassale taotluse asutuse, kelle e-kontoga pangakaart seotakse, juht või tema volitatud isik Rahandusministeeriumi kodulehel toodud vormil. Deebet- või krediitkaardi sulgemine toimub asutuse e-kirja alusel.
(3) Riigikassa edastab kaardi valdajat puudutava informatsiooni ühele käesoleva määruse § 3 lõikes 6 nimetatud krediidiasutustest kahe tööpäeva jooksul andmete kättesaamisest arvates, mille alusel väljastab vastav krediidiasutus pangakaardi asutuse nimetatud kaardi valdajale.
(4) Kui krediidiasutus soovib sõlmida kaardi valdajaga kaardi kasutamise kokkuleppe, on see asutusele kaardi väljastamise eelduseks.
(5) Asutus vastutab oma ametnike ja töötajate kaardiandmete kolmandatele isikutele edastamise ja tehtud kaarditehingute, sealhulgas pärast kaardi vargust või kaotamist tehtud tehingute eest, täies ulatuses ning tagab rahaliste vahendite olemasolu krediidiasutuse nõude täitmiseks. Pangakaardi varguse või kaotamise korral teavitab asutus sellest kohe kaardi väljastanud krediidiasutust ja riigikassat.
§ 31. Muude makseteenuste ja rahaveoteenuse kasutamine
(1) Riigikassaga kooskõlastatakse eelnevalt akreditiivi, pangagarantii, tšeki, makseterminali, pangalingi ning muude maksete ja arveldustega seotud teenuste kasutamine ja krediidiasutusega tehingute tegemine.
(2) Kui asutus annab rahaveoteenuse osutajale õiguse vahendite mahaarvestamiseks või väljavõtmiseks Rahandusministeeriumi arvelduskontodelt, mis kuuluvad kontsernikonto koosseisu, hüvitab asutus riigikassa nõudmisel kõik rahaveoteenuse osutaja poolt arvelduskontodelt võetud või maha arvatud summad. Arvelduskontode, millelt rahaveoteenuse osutajal on õigus vahendeid maha arvestada või välja võtta, numbrid kooskõlastatakse eelnevalt riigikassaga ning fikseeritakse asutuse ja rahaveoteenuse osutaja vahelises lepingus.
(3) Kui rahaveoteenuse osutaja poolt käesoleva paragrahvi lõike 2 kohaselt arvelduskontodelt võetav või maha arvatav summa ületab 650 eurot, esitab asutus summa broneeringu kaks tööpäeva enne rahaveoteenuse osutamise kuupäeva e-posti aadressile broneeringud@fin.ee.
§ 32. Väärtpaberitega seotud maksed
(1) Riigiasutus, jõudnud eelnevalt tehingu vastaspoolega kokkuleppele väärtpaberite koguses ja väärtuspäevas, esitab riigikassale vastavate väärtpaberitega seotud ostu- või müügitehingu korralduse e-kirja teel vähemalt üks tööpäev enne korraldusel näidatud väärtuspäeva.
(2) Käesoleva paragrahvi punktis 1 nimetatud väärtpaberitega seotud ostu- või müügikorraldusel esitatakse järgmised andmed: väärtpaberikonto number, väärtpaberi nimetus, rahvusvaheline väärtpaberite identifitseerimisnumber (ISIN kood), tehingu tüüp, väärtuspäev, vastaspoole nimi, vastaspoole väärtpaberikonto, vastaspoole väärtpaberikonto haldur, väärtpaberite kogus ja korraldust selgitav tekst.
(3) Teenindatavate isikute väärtpaberitehingutega seotud maksete korraldamine toimub kokkuleppel riigikassaga.
2. jagu Intresside maksmine ja teenustasude katmine
§ 33. Intresside maksmine
(1) Asutuste e-kontodel ja arvelduskontodel hoitavalt rahalt intressi ei maksta, kui käesolevast määrusest ei tulene teisiti.
(2) Rahandusministeerium tasub käesoleva määruse § 6 lõike 1 punktis 17 nimetatud teenindatavate isikute e-kontol hoitavalt rahalt intressi, mille suurus on võrdne riigi likviidsete finantsvarade tulususega, kuid ei ole väiksem kui 0%. Intressi arvestatakse e-kontol hoitava raha kuu keskmiselt jäägilt, mis on suurem kui 10 000 eurot, lähtudes 360-päevasest aastast. Intressi arvestatakse iga e-konto kohta eraldi. Intress kantakse vastavale e-kontole hiljemalt iga kalendripoolaastale järgneva kuu viiendal tööpäeval.
(3) Rahandusministeerium maksab Eesti Haigekassale ja Eesti Töötukassale riigi kontsernikonto koosseisu kuuluval arvelduskontol hoitava raha jäägilt intressi, mille suurus on võrdne riigi likviidsete finantsvarade tulususega, kuid ei ole väiksem kui 0%.
§ 34. Teenustasudega seotud kulude katmine
(1) Rahandusministeerium tasub asutuste eest käesoleva määruse § 3 lõikes 6 nimetatud krediidiasutustele kassalise teenindamisega seotud järgmised teenustasud, kui käesoleva määruse § 3 lõikes 7 nimetatud lepingus ei ole kokku lepitud teisiti:
1) kontsernikonto koosseisu kuuluvate arvelduskontode avamise, sulgemise ja nende hooldusega seotud teenustasud;
2) sõnumipõhise infovahetuse teenustasu;
3) siseriiklike maksekorralduste teenustasud;
4) välismaksekorralduste, mille teenustasutüüp on kulud kahasse ja makse tüüp on tavaline makse, teenustasud.
(2) Asutused katavad järgmised kassalise teenindamisega seotud teenustasud, kui käesoleva määruse § 3 lõikes 7 nimetatud lepingus ei ole kokku lepitud teisiti:
1) makseterminalide kasutamise, sealhulgas üüri ja rendi ning pangakaartidega arveldamise teenustasud;
2) pangalingi teenustega, sealhulgas liitumise ja autentimisega seotud teenustasud;
3) maksekorralduste, mille teenustasutüüp ei ole kulud kahasse või makse tüüp ei ole tavaline makse, teenustasud, sealhulgas täissumma saajale ja kiirmakse teenustasud;
4) välisarveldustega seotud lisatasud ja järelepärimiste teenustasud;
5) akreditiivide ja pangagarantiide kasutamise teenustasud;
6) sularahaarveldustega seotud teenustasud;
7) väärtpaberitehingute teenustasud ja väärtpaberikonto hooldustasud;
8) muud käesoleva paragrahvi lõikes 1 nimetamata tasud.
3. jagu Informeerimine, vastutus ja e-riigikassast andmete väljastamine
§ 35. Informeerimise kohustus
(1) Riigikassa informeerib asutusi kassalise teenindamisega seotud küsimustes e-kirja teel asutuse nimetatud aadressil.
(2) Asutused esitavad arvelduste ja pangateenustega seotud informatsiooni riigikassale e-kirjaga aadressil arveldus@fin.ee ja maksete broneerimisega seotud informatsiooni aadressil broneeringud@fin.ee. Tehniliste probleemide korral e-riigikassa kasutamisel esitatakse tõrketeade aadressil abi.kassa@fin.ee.
§ 36. Vastutus
(1) Asutus vastutab oma ametnike ja töötajate käesoleva määruse alusel tehtud tehingute seaduslikkuse ja korrektsuse eest, sealhulgas riigiasutuse eelarves vajalike vahendite olemasolu ning antud riigieelarve klassifikaatori koodi alt maksete tegemise õigsuse ja õigeaegsuse eest.
(2) Asutus vastutab asutuse edastatud maksekorralduse õigusaktide nõuetele vastavuse ja maksekorraldusel esitatud andmete õigsuse eest.
(3) Riigikassa vastutab kontsernikonto koosseisus olevatel arvelduskontodel hoitavate teenindatavate isikute rahaliste vahendite säilimise eest ning hüvitab asutuselt põhjendatud nõude saamisel käesolevas määruses sätestatud kohustuste täitmata jätmise või mittekohase täitmisega asutustele tekitatud otsese varalise kahju. Juhul kui riigikassa kohustuste mittekohase täitmise põhjuseks oli teenindatava isiku tegevus või tegevusetus, ei vastuta riigikassa mittekohase täitmise eest osas, mille põhjustas teenindatava isiku tegevus või tegevusetus.
(4) Asutus vastutab oma kohustuste kohase täitmise eest kolmandate isikute ees õigusaktide ning asutuse poolt kolmandate isikutega lepingutes kokku lepitud tingimustel ja korras. Asutus arvestab oma kohustuste täitmisel käesolevas määruses esitatud e-riigikassast maksete tegemise nõudeid ja tähtaegu. Kui asutus nimetatud nõudeid või tähtaegu ei järgi ja sellest tuleneb riigikassale kahju, hüvitab asutus selle riigikassale.
§ 37. E-riigikassast andmete väljastamine
(1) Andmeid asutuse e-kontolt tehtud maksete ja e-kontole laekunud summade kohta annab asutus, kellele e-konto kuulub.
(2) Riigikassa võib e-riigikassast andmeid väljastada riigiasutustele nende õigusaktidest tulenevate ülesannete täitmiseks. Sealjuures on riigikassal õigus anda e-riigikassa andmetele juurdepääs riigiasutuste volitatud isikutele, kui vahetult e-riigikassast andmete vaatamine on vältimatult vajalik riigiasutusele õigusaktidega pandud ülesannete täitmiseks või e-riigikassa tehnilise toimimise tagamiseks.
(3) Riigiasutus esitab riigikassale taotluse käesoleva paragrahvi lõikes 2 nimetatud juurdepääsu saamiseks. Taotluses esitatakse volitatud isiku nimi ja isikukood, juurdepääsu lõpptähtaeg, andmete ulatus või e-kontode nimekiri koos asutuse nimega, millele juurdepääsu taotletakse, ja viide õigusaktist tulenevale ülesandele, mille täitmiseks on vahetu juurdepääs nendele e-kontodele vajalik.
(4) Lõikes 2 nimetatud juurdepääs antakse konkreetsele e-kontole, millelt tehtud maksete või millele laekunud summade või muu e-riigikassas oleva informatsiooni kohta andmete saamine on riigiasutusele õigusaktiga pandud ülesande täitmiseks vajalik. Juurdepääsu kõigile e-kontodele võib anda õiguskaitseorganite ja Riigikontrolli ning riigi raamatupidamise korraldamise ja e-riigikassa tehnilise toimimise tagamisega seotud riigiasutuste volitatud isikutele nende õigusaktidest tulenevate ülesannete täitmiseks.
(5) Lõikes 2 nimetatud juurdepääsu andmiseks konkreetsele e-kontole lisab riigikassa volitatud isiku e-riigikassasse kui asutuse, kellele e-konto kuulub, kasutaja. Pärast juurdepääsu andmist edastab riigikassa asutuse, kellele e-konto kuulub, administraatorile informatsiooni volitatud isikute kasutajana lisamisest ja koopia käesoleva paragrahvi lõikes 3 nimetatud taotlusest.
§ 38. Üleminekusätted
(1) Rahandusministeerium maksab perioodide 2009–2014 ja 2014–2021 Norra ja Euroopa Majanduspiirkonna finantsmehhanismide vastavates rakendusmäärustes nõutud e-kontodel hoitavalt rahalt intressi määras, mida Rahandusministeerium teenib kontsernikonto üleööhoiuselt krediidiasutuses, kus nimetatud vahendeid hoitakse likviidsuse tagamiseks.
(11) Lõikes 1 nimetatud intressi arvestatakse eraldi igal e-kontol hoitava raha kuu keskmiselt jäägilt, mis on suurem kui 10 000 eurot, lähtudes 360-päevasest aastast. Intress kantakse vastavale e-kontole hiljemalt igale kalendrikuule järgneva kuu viiendal tööpäeval.
(2) [RT I, 17.09.2014, 2 - jõust. 20.09.2014, kehtis kuni 31.12.2014]
(3) [RT I, 17.09.2014, 2 - jõust. 20.09.2014, kehtis kuni 31.12.2014]
(4) [RT I, 17.09.2014, 2 - jõust. 20.09.2014, kehtis kuni 31.12.2014]
§ 39. Määruse muutmine
§ 40. Määruse kehtetuks tunnistamine
[Käersolevast tekstist välja jäetud.]
(1) Käesoleva määruse § 20, § 33 lõige 2 ja § 34 lõike 2 punkt 3 jõustuvad 2015. aasta 1. jaanuaril.
(2) Käesoleva määruse § 38 lõiked 2–4 kehtivad kuni 2014. aasta 31. detsembrini.
Lisa 1 Volikiri
Lisa 2 Pangakaardi taotlus
Lisa 3 Taotlus sõnumipõhise andmevahetuse kasutamiseks